Cistikoloj

Cistikoloj aŭ Cisticola estas genro de tre malgrandaj insektovoraj birdoj iam klasitaj en la familio de Silviedoj, sed nuntempe kutime konsiderataj kiel separata familio nome Cistikoledoj kun aliaj sudaj genroj. Oni supozas, ke ili estas tre proksime rilataj al la hirundoj kaj murhirundoj, la Piknonotedoj kaj la blankokululoj. Tiu genro enhavas ĉirkaŭ 45 speciojn, el kiuj nur du troviĝas en Afriko (unu en Madagaskaro) kaj la aliaj el Azio al Aŭstralazio.

La genra nomo, Cisticola, signifas loĝanto (-cola) en teksita kesto (cista-), alude al la tre fajne teksita nesto de la Herbosilvio, la plej disvastigata specio.

 Teritorio kaj vivejo 
Cistikoloj estas disvastigataj en tropikaj kaj subtropikaj regionoj de la Malnova Mondo. Afriko, kiu estas hejmo de preskaŭ ĉiu specio, estas verŝajne la prahejmo de la grupo. Cistikoloj estas kutime nemigrantaj kaj plej parto de specioj estas ligataj al kaj ofte distingeblas pro ties habitatoj.

Oni okupas varion de malfermaj biotopoj, kiel humidejoj, humidaj aŭ pli sekaj herbejoj, malfermaj aŭ rokaj montodeklivoj, kaj de homo modifitaj vivejoj kiaj ŝosebordoj, terkultivejoj, fiherbejoj aŭ paŝtejoj. Tiu specio preferas humidejojn de la bordoj de mangrovoj, aŭ marĉojn de papiruscipero, komunaj kanoj, aŭ tifao. Cistikoloj estas ĝenerale tre komunaj en tio kio restas de siaj preferataj vivejoj.

La Herbosilvio estas disvastigata en tropikoj kaj eĉ reproduktiĝas en suda Eŭropo. Ĝi estis iam kiel vaganto en Anglio.

 Aspekto kaj kutimaro 
eta|dekstra|Masklo de Orkapa cistikolo kaj nesto
Pro ties malgrando (ĉirkaŭ 10 cm) kaj bruna plumaro, ili estas pli facile aŭdataj ol vidataj. La simila plumaro de multaj specioj povas malfaciligi la identigon, ĉefe vintre kiam ili apenaŭ eliras el siaj herboj. Multaj afrikaj specioj, ĉefe, estas malfacile distingeblaj krom pro iliaj Birdkantoj. Ĉirkaŭ 13 specioj ricevas siajn nomojn pro siaj alvokoj, priskribitaj kiel "Kanto", "Trilo", "Babilo" aŭ "Fajfo".

Maskloj de Cistikoloj estas poligamaj. La ino konstruas nevideblan neston profunde inter herboj, ofte bindante vivajn foliojn en milda konstruaĵo de planta materialo, araneretoj kaj herboj: tasforma nesto ĉe la Herbosilvio kun kanopeo de ligitaj folioj kaj herboj supre por kamufla celo, tuta kupolo ĉe la Orkapa cistikolo. La mezaveraĝa ovodemetado estas de ĉirkaŭ 4 ovoj, kaj eloviĝo okazas post 2 semajnoj. La Kukolfringo estas specialista parazito de cistikoloj kaj prinioj.

Somere maskloj de cistikoloj de la pli malgrandaj specioj plenumas spektaklajn flugoceremoniojn, dum pli grandaj specioj ripozas sur elstaraj ripozejoj kantante vigle. Spite sia malgrando kaj bona kamuflo de brunstrieca plumaro la masklo de Orkapa cistikolo de Aŭstralio kaj suda Azio produktas malgrandan, brilan fulmon orflavan en la sunlumo de la kanejo.

 Specioj en taksonomia ordo 
 Ruĝvizaĝa cistikolo, Cisticola erythrops
 Kantocistikolo, Cisticola cantans
 Fajfcistikolo, Cisticola lateralis
 Babilcistikolo, Cisticola anonymus
 Trilcistikolo, Cisticola woosnami
 Bolcistikolo, Cisticola bulliens
 Ĉuba cistikolo, Cisticola chubbi
 Huntera cistikolo, Cisticola hunteri  Orientafrikaj montarbaroj 
 Nigrabrida cistikolo, Cisticola nigriloris
 Rokeja cistikolo, Cisticola aberrans
 cistikolo, Cisticola bodessa
 cistikolo, Cisticola chiniana
 Cindra cistikolo, Cisticola cinereolus
 Ruĝkrona cistikolo, Cisticola ruficeps
 Dorsta cistikolo, Cisticola guinea - iam C. dorsti aŭ inkludata en C. ruficeps
 Griza cistikolo, Cisticola rufilatus
 Ruĝkapa cistikolo, Cisticola subruficapillus
 Brundorsa cistikolo, Cisticola discolor
 cistikolo, Cisticola lais
 Tanrivera cistikolo, Cisticola restrictus
 cistikolo, Cisticola njombe
 Sinua cistikolo, Cisticola galactotes
 Ĉirpa cistikolo, Cisticola pipiens
 Karutera cistikolo, Cisticola carruthersi
 Levajanta cistikolo, Cisticola tinniens
 Fortika cistikolo, Cisticola robustus
 Kvakocistikolo, Cisticola natalensis
 Flavkrona cistikolo, Cisticola fulvicapillus
 Aberdara cistikolo, Cisticola aberdare  Orientafrikaj montarbaroj 
 Mallarĝvosta cistikolo, Cisticola angusticaudus
 Nigravosta cistikolo, Cisticola melanurus
 Larĝflugila cistikolo, Cisticola brachypterus
 Ruĝeca cistikolo, Cisticola rufus
 Troglodita cistikolo, Cisticola troglodytes
 Nana cistikolo, Cisticola nanus
 Herbosilvio, Cisticola juncidis
 Sokotora cistikolo, Cisticola haesitatus
 Malagasa cistikolo, Cisticola cherinus
 Dezerta cistikolo, Cisticola aridulus
 cistikolo, Cisticola textrix
 Nigrakola cistikolo, Cisticola eximius
 cistikolo, Cisticola dambo
 Brustomakula cistikolo, Cisticola brunnescens
 Palkrona cistikolo, Cisticola cinnamomeus
 Flugilfrapa cistikolo, Cisticola ayresii
 Orkapa cistikolo, Cisticola exilis

 Fontoj 
 Barlow, Wacher kaj Disley, Birds of The Gambia ISBN 1-873403-32-1
 Mullarney, Svensson, Zetterstrom kaj Grant, Collins Bird Guide ISBN 0-00-219728-6
 Nguembock B.; Fjeldsa J.; Tillier A.; Pasquet E. (2007): A phylogeny for the Cisticolidae (Aves: Passeriformes) based on nuclear and mitochondrial DNA sequence data, and a re-interpretation of a unique nest-building specialization. Molecular Phylogenetics and Evolution 42: 272-286.
 Ryan, Peter (2006). Family Cisticolidae (Cisticolas and allies). Pp. 378–492 in del Hoyo J., Elliott A. & Christie D.A. (2006) Handbook of the Birds of the World. Volume 11. Old World Flycatchers to Old World Warblers Lynx Edicions, Barcelona ISBN 978-84-96553-06-4
 Sinclair, I.; Hockey, P. & Tarboton, W. SASOL Birds of Southern Africa (Struik 2002) ISBN 1-86872-721-1
 Urban, E.K.; Fry, C.H. & Keith, S. (1997) The Birds of Africa, vol. 5. Academic Press, London. ISBN 0121373053

 Referencoj 

 Eksteraj ligiloj 

 Filmetoj de Cisticola ĉe Internet Bird Collection

Kategorio:Paseroformaj
Kategorio:Cistikoledoj
Kategorio:Afrotropisa faŭno
Kategorio:Orientalisa faŭno
Kategorio:Palearktisa faŭno
Kategorio:Birdoj de Afriko
Kategorio:Birdoj de Azio
Kategorio:Birdoj de Eŭropo